אור הירח

ממוזער|250x250 פיקסלים| אור ירח מאיר מועדון סירות בהולמה, שוודיה
**אור הירח** מורכב בעיקר מקרינת השמש (עם מעט אור ארץ) המוחזר מחלקים בפני הירח שבהם אור השמש פוגע.

## הארה
עוצמת אור הירח משתנה מאוד בהתאם למופע הירח, אבל אפילו בעת ירח מלא  עוצמת האור מגיעה רק לכ-0.05–0.1 לוקס. כאשר ירח מלא קרוב לאפסיד (ירח-על) נצפה סביב קולימינציה  עליונה מהאזורים הטרופיים, עוצמת ההארה יכולה להגיע עד ל-0.32 לוקס. מכדור הארץ, הבהירות הנראית של הירח המלא היא רק כ- השמש.

צבעו של אור הירח, במיוחד סביב מופע הירח המלא, נראה כחלחל לעין האנושית בהשוואה למקורות אור אחרים בהירים יותר, זאת בשל אפקט פורקינייה . המראה הכחול או הכסוף של האור הוא אשליה.

אלבדו בונד  של הירח הוא 0.12, כלומר רק 12% מאור השמש הפוגע בירח מוחזר משטח הירח. לאור הירח לוקח בערך 1.26 שניות להגיע לפני השטח של כדור הארץ. מפוזר באטמוספירה של כדור הארץ, אור הירח בדרך כלל מגביר את בהירות שמי הלילה, ומפחית את הניגודיות בין כוכבים עמומים והרקע. מסיבה זו, אסטרונומים רבים נמנעים בדרך כלל מתצפיות בסביבות ירח מלא.

## גלריה

קובץ:ISS-44 Moon - Goodnight Earth.jpg|אור ירח כפי שנראה מהחלל על רקע העננים של כדור הארץ
קובץ:Sunrise over the VLT.jpg|אור ירח מאיר על הטלסקופ הגדול מאוד
קובץ:Tonsvatnet, tåke og måne.JPG|אור ירח מאיר על האגם והסביבה
קובץ:Giftedtypist - red moon (by).jpg|במהלך ליקוי ירח, הירח נצבע באדום על ידי אור שמש עקיף, שאטמוספירת כדור הארץ פיזרה או שברה
קובץ:Earthshine Moon.jpg|אור ארץ (אור שמש עקיף המוחזר מכדור הארץ) מאיר את הצד האפלולי של הירח, בעוד שאור שמש ישיר את הצד הבהיר
קובץ:High ISO with long exposure.jpg|עם הגדרות חשיפה ידניות, תמונות שצולמו באור ירח לא נראות שונות בהרבה מאלה שצולמו באור יום


## פולקלור
בפולקלור, לאור הירח יש לפעמים השפעה מזיקה. לדוגמה, נאמר כי שינה באור של ירח מלא בלילות מסוימים עשויה להפוך אדם לאדם זאב. סברו שאור הירח מחמיר את התסמינים של אלו הלוקים בנפשם ושינה לאור ירח עלולה לגרום לעיוורון או שיגעון. הכינוי באנגלית "לונטיק" (Lunatic; מלטינית: luna - ירח), לאנשים הלוקים בנפשם נגזר מסיבה זו. עיוורון לילה (עיוורון לילה הנגרם ממחסור בוויטמין A) נחשבה כהפרעה הנגרמת משינה באור ירח באזורים הטרופיים.

"עיוורון ירח" הוא שם לדלקת ענבייה חוזרת בסוסים שקיבלה את שמה כי בעבר האמינו כי אור הירח הוא הגורם למחלה.

במאה ה-16, סברו כי חלב ירח , משקע לבן מאבן גיר רך שנמצא במערות, נוצר על ידי קרני הירח.

## אומנות

קובץ:Joseph Vernet - Night - Seaport by Moonlight - WGA24731.jpg|נמל ימי לאור ירח (1771) מאת קלוד ז'וזף ורנה
קובץ:Winslow Homer - Moonlight, Wood Island Light.jpg|אור ירח, מגדלור ווד איילנד, וינסלו הומר
קובץ:Joseph Wright of Derby - Dovedale by Moonlight - Google Art Project.jpg|דוודייל לאור ירח (1784) מאת ג'וזף רייט מדרבי
קובץ:Philippe-Jacques de Loutherbourg - A Philosopher in a Moonlit Churchyard.jpg|פילוסוף בחצר כנסייה לאור ירח (1790) מאת פיליפ ג'יימס דה לאותרבורג
קובץ:Ed. Manet. Clair de lune sur le port de Boulogne.jpg|נמל בולון לאור ירח (1869) מאת אדואר מאנה
קובץ:Van Gogh - Starry Night - Google Art Project.jpg|ליל כוכבים (1889) מאת וינסנט ואן גוך
קובץ:Stanisław Witkiewicz - Wiatr halny 1895.jpg|הלני (1895) מאת סטניסלב ויטקביץ'
בשנת 2008 קייטי פטרסון הפיקה יצירת אמנות בשם *Light bulb to Simulate Light Moon* (נורה לדימוי אור ירח). היצירה מורכבת מ-289 נורות מצופות בכדי לייצר ספקטרום אור דומה לאור ירח מלא.

## ראו גם
* יום
* החזרה דיפוזית
* אור ארץ

## קישורים חיצוניים

* מופעי הירח  ב-USNO
* אור ירח באתר של נאס"א
* בהירות אור ירח בצילום LunarLight

## הערות שוליים

קטגוריה:הירח
קטגוריה:מקורות אור
קטגוריה:אור